દિયોદર તાલુકાની પ્રાથમિક શાળાઓમાં ભણતા ધોરણ-3 અને 4 ના બાળકો પુસ્તકોથી વંચિત
શનિવાર, ડિસેમ્બર 15 2018, 12:46 Hrs(IST)
નવગુજરાત સમય | Publish Date: Aug 7 2018 12:33PM
રાજ્યના શિક્ષણ વિભાગે ગુજરાતમાં ભણતા ધોરણ 3 અને ધોરણ 4 ના વિદ્યાર્થીઓ માટે નવા સત્રમાં ગણિત અને પર્યાવરણના પુસ્તકો બદલાઇ ગયા છે તેમજ નવું સત્ર ચાલુ થયાને બે માસ જેટલો સમય થવા આવ્યો છતાં પણ દિયોદર તાલુકાની પચાસ ટકા પ્રાથમિક શાળાઓમાં ધોરણ 3 ની ગણિત તેમજ પરિયાવરણ જયારે ધોરણ 4 માટેની ગણિતના પુસ્તકો હજી સુધી આવ્યા નથી.તો બાળકોને શિક્ષકો દ્વારા સુ ભણાવવા માં આવતું હશે એ પણ વાલીઓમાં એક સવાલ ઉભો થાય છે.
ગુજરાત સરકારના શિક્ષણ વિભાગ દ્વારા આ પુસ્તકો પૂરતા પ્રમાણમાં આપવામાં નહી આવ્યા હોવાનું કહેવાય છે. શાળો ખુલતાની સાથે પ્રથમ તો પચાસ ટકાથી ઓછા પુસ્તકો આવ્યા જે તમામ બાળકોને પુરા ના પડતા બીજી વાર હજી સુધી પુસ્તકો નથી આવ્યા. તો વાલીઓ દ્વારા એવા આક્ષેપો કરવામાં આવી રહ્યા છે કે જો શિક્ષણ વિભાગને આ પુસ્તકો બદલવા જ હતા તો નવા પુસ્તકોનો જથ્થો બાળકોની સંખ્યા પ્રમાણે શાળા ખુલતાની સાથે બાળકો માટે ત્યાર રાખવો પડે. શાળાઓ ખુલ્યાને બે મહિના તો થઇ ગયા પરંતુ હજી સુધી આ પુસ્તકો પૂરતા પ્રમાણમાં નથી આવ્યા તો બાળકોના અભ્યાસ પર માંઠી અસર પડી રહી છે. સરકાર દવારા સર્વ શિક્ષા અભિયાન સૌ ભણે સૌ આગળ વધે જેવા અભિયાન ચલાવવામાં તો આવે છે પરંતુ અહીં તો બાળકો માટે પૂરતા પ્રમાણ માં પુસ્તકો જ નથી તો બાળકો ક્યાંથી ભણશે .? તો શિક્ષણ વિભાગ દ્વારા આ પુસ્તકો ત્વરિત મોકલાવે અને બાળકો શિક્ષણથી વંચિત ના રહી જાય તેવી વાલીઓ ની માંગ ઉઠી છે.
> પુસ્તકો મંગાવ્યા છે
દિયોદર તાલુકાની પચાસ ટકા પ્રાથમિક શાળાઓમાં ધોરણ. 3 અને 4 ના અભ્યાસક્રમ ના બદલાયેલા પુસ્તકો નથી આવ્યા. અમે ઓનલાઇન પુસ્તકો મંગાવી દીધેલ છે. થોડા સમયમાં આવી જશે. - એ .ટી. પટેલ, દિયોદર તાલુકા પ્રાથમિક શિક્ષણ અધિકારી